બિગ બોસ કહે છે કે લક્ઝરી ટાસ્ક દરમિયાન બંને ટીમોનું પ્રદર્શન ખૂબ સરાહનીય રહ્યુ, પરંતુ હવે સમય છે નોમિનેશનનો. હવે તમારે તમારી ટીમના એક-એક એવા સભ્યને પસંદ કરવાનો છે જેનુ પ્રદર્શન ટાસ્ક દરમિયાન ખૂબ જ ખરાબ હતુ. તે સભ્યએ જેલમાં જવુ પડશે. સેલેબ્સ મોનાને પસંદ કરે છે અને ઇંડિયાવાળા સ્વામી ઓમજીને પસંદ કરે છે. મોના અને સ્વામીનું નામ સામે આવ્યા બાદ બંને પ્રતિયોગી પોતાની ટીમ સાથે ઝઘડો કરે છે. બિગ બોસના આદેશ પ્રમાણે મોના અને સ્વામીજીને જેલમાં જવુ પડે છે. જેલમાં જવાનું થતા મોના ખૂબ જ રડવા લાગે છે.